section_heading: Životopis
paragraph_text: Prvi nastup imao je 13. studenoga 1971. godine u predstavi "Napola na drvetu" Petera Ustinova. U 35-godišnjem glumačkom stažu nanizao je brojne uloge, od visokog šekspirijanskog i krležijanskog repertoara do onih pučkog i robusnog karaktera: Bono u Šovagovićevom "Sokolu", McDuff u Shakespeareovom Macbethu, Štijef u  Krležinom  "Kraljevu", Jakov u  Špišićevoj "Godini dobre berbe" sve do Djeda Mraza i Princa karnevala. Njegova posljednja umjetnička ostvarenja na osječkoj dramskoj pozornici bila su: Mak u Budakovom "Teštamentu", Ligniere u Cyranu de Bergeracu Edmonda Rostanda, gradski senator Božidar Burić u "Samu čovjeku"  Ive Kozarčanina i Prestopil u "Događaju u mjestu Gogi"  Slavka Gruma.